proxectonos/corpus_dominio_legal_administrativo_tmp huggingface dataset:
13/08/2010 | Administración LocalMunicipal
Porto do Son
Anuncio adxudicación definitiva rede inalámbrica municipal wimax

Por Decreto de Alcaldía-Presidencia nº 194/2010 de data de 27/07/2010 aprobouse a adxudicación definitiva do contrato de OBRAS: REDE INALÁMBRICA MUNICIPAL WIMAX DO CONCELLO DE PORTO DO SON, o que se publica consonte ao Prego e aos efectos do artigo 135.3 da Lei 30/2007, de 30 de outubro, de Contratos do Sector Público: 1. Entidade Adxudicadora: Concello de Porto do Son.2. Tipo de Contrato: Administrativo. Contrato de Obras.3. Obxecto do Contrato: REDE INALÁMBRICA MUNICIPAL WIMAX DO CONCELLO DE PORTO DO SON 4. Procedemento: Negociado con publicidade.5. Tramitación: Urxente.6. Prezo do contrato: 382.799,99 € IVE engadido.7. Adxudicación Definitiva: a. Adxudicatario: BT ESPAÑA COMPAÑÍA DE SERVICIOS GLOBALES DE TELECOMUNICACIONES SAU b. Data: 27/07/2010. c. Importe de Adxudicación: 382.220,00 € IVE engadido, que se desglosa en: i. Valor estimado de: 329.500,00 € ii. IVE: 57.720,00 €. Porto do Son, a 4 de agosto de 2010. O ALCALDE-PRESIDENTE Asdo. D. Xoán Pastor Rodríguez Santamaría.
13/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 118/2010

Resolución do 20 de xullo de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Boiro (expediente IN407A 118/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S. polígono industrial Espiñeira, 2.ª fase. Situación: concello de Boiro. Características técnicas: Liña eléctrica de media tensión subterránea a 20 kV, de 940 m de lonxitude, en condutor RHZ1 de 240 mm 2 Al, coa orixe en cela de C. D. Aleco, pasando polos CC. TT. n.° 1, 2 e 3 da 2.ª fase do polígono de 630 e 400 kVA tipo prefabricado con envolvente de formigón e manobra exterior, polígono de Espiñeira. Concello de Boiro. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 20 de xullo de 2010. Tristana Moraleja Gómez Xefa territorial da Coruña
13/08/2010 | Administración LocalMunicipal
Culleredo
Economía, Facenda, Réxime Interior
Aprobación inicial da modificación da base 5ª das de execución do orzamento de 2010

O Pleno da Corporación en sesión celebrada o vinte e sete de xullo de dous mil dez aprobou inicialmente a modificación da base 5ª das de Execución do Presuposto para o exercicio económico de 2010. De conformidade co disposto polo artigo 169 do RDL 2/2004, polo que se aproba o texto refundido da lei reguladora das Facendas Locais, o expediente relativo á modificación queda exposto ao público nas oficinas do Servizo de Economía e Facenda polo prazo de quince días contados desde a publicación do presente anuncio no Boletín Oficial da Provincia, durante o cal os interesados poderán examinalo e presentar as reclamacións ante o Pleno que consideren oportunas. Si durante o citado plazo non se presentasen reclamacións, a modificación do Presuposto considerarase definitivamente aprobada. En caso contrario, o Pleno disporá de un mes contado a partir do día seguinte á finalización da exposición ó público, para resolvelas e consideraranse denegadas as reclamación si non se resolvesen no acto de aprobación definitiva. Culleredo, 06 de agosto de 2010 O concelleiro de ordenanzas e orzamentos Diego Taibo Monelos
13/08/2010 | Administración LocalMunicipal
A Coruña
Servizo de Persoal
Lista provisional de 8 plazas de subalterno, proceso de funcionarización C. E. 11/08

SERVIZO DE PERSOAL Por Resolución do Ismail Berar Blume, por delegación da Xunta de Goberno Local, de data 6 de agosto de 2010, resolveuse o seguinte: Primeiro.- Aprobar a lista provisional de aspirantes admitidos e excluídos ao proceso selectivo convocado para a provisión con carácter de en propiedade das seguintes prazas: A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo.- A lista de admitidos poderá consultarse a través do teléfono 010 de información municipal (981-184278 se se chama desde fóra da cidade), na páxina web do Concello da Coruña (www.coruna.es/oposicións) e estará así mesmo exposta no Taboleiro de Anuncios desta Corporación a efectos de subsanación de erros, concedéndose a este fin un prazo de dez días hábiles contados desde o seguinte á súa publicación no Taboleiro de Anuncios desta Corporación e na páxina web do Concello da Coruña. A Coruña, 9 de agosto de 2010 O TENENTE DE ALCALDE DELEGADO DE PERSOAL Fdo.: José Federico Nogueira Fernández
13/08/2010 | Administración LocalMunicipal
A Coruña
Servizo de Persoal
Lista provisional de 33 plazas de subalterno, proceso de consolidación C. E. 13/08

SERVIZO DE PERSOAL Por Resolución do Esther Lucia Graban Mailoud, por delegación da Xunta de Goberno Local, de data 6 de agosto de 2010, resolveuse o seguinte: Primeiro.- Aprobar a lista provisional de aspirantes admitidos e excluídos ao proceso selectivo convocado para a provisión con carácter de en propiedade das seguintes prazas: (1) Non achegar fotocopia DNI (2) Non abonar dereitos de exame ou xustificante compulsado estar exento do pago (3) Instancia fóra de prazo (4) Non dicir que reúne os requisitos esixidos nas bases da convocatoria A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo.- A lista de admitidos poderá consultarse a través do teléfono 010 de información municipal (981-184278 se se chama desde fóra da cidade), na páxina web do Concello da Coruña (www.coruna.es/oposicións) e estará así mesmo exposta no Taboleiro de Anuncios desta Corporación a efectos de subsanación de erros, concedéndose a este fin un prazo de dez días hábiles contados desde o seguinte á súa publicación no Taboleiro de Anuncios desta Corporación e na páxina web do Concello da Coruña. A Coruña, 9 de agosto de 2010 O TENENTE DE ALCALDE DELEGADO DE PERSOAL Fdo.: José Federico Nogueira Fernández
13/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número: IN407A 167/2010

Acordo do 20 de xullo de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Narón (expediente IN407A 167/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento L. M. T. Borreiros. Situación: concello de Narón. Características técnicas: Recuamento liña eléctrica de media tensión aérea a 15/20 kV denominada subestación Cornido a Valdoviño entre os apoios 45 e 46 nunha lonxitude de 158 m, en condutor LA-110, coa orixe no apoio 45 a instalar e final no 46 existente no lugar de Castro. Concello de Narón. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 20 de xullo de 2010. Tristana Moraleja Gómez Xefa territorial da Coruña
17/08/2010 | Administración LocalMunicipal
Carral
Plan xeral de ordenación urbanística municipal

Por providencia de alcaldía do 5 de xullo de 2010 iniciouse expediente de contratación do servizo “Redacción do Plan Xeral de Ordenación Municipal” do Concello de Carral por un importe de licitación de 180.000€ e un prazo de execución de vinte e catro meses. Os licitadores interesados en presentar oferta contarán cun prazo de vinte e seis días hábiles a contar dende o día seguinte a inserción deste anuncio no Boletín Oficial da Provincia. O prego de cláusulas administrativas e o prego de prescricións técnicas atópanse publicados na páxina web do Concello, no perfil do contratante, a disposición dos interesados. Carral, 9 de agosto de 2010 O alcalde Asdo./ José Luís Fernández Mouriño
17/08/2010 | Administración LocalMunicipal
Cambre
Expediente 25/2009 de responsabilidade patrimonial

No expediente 25/2009 RESP PATRIM, que se segue neste Concello a instancia de don Majid Salellas Codesal por danos producidos no seu vehículo, intentouse a seguinte notificación sobre o trámite de audiencia e vista en dúas ocasións sen que poidera realizarse esta con éxito: “En virtude do disposto no artigo 84 da Lei 30/1992, do 26 de novembro, do réxime xurídico das Administracións Públicas e do procedemento administrativo común, e no artigo 11 do Real Decreto 429/1993, do 26 de marzo, Regulamento de responsabilidade patrimonial das Administracións Públicas, comunícolle que, no expediente 25/2009 seguido á súa instancia, concédeselle o trámite de audiencia e vista do expediente, para que poida alegar e achega-los documentos e xustificacións que estime pertinentes, todo esto no prazo de dez días. Ó mesmo tempo, facilítaselle a seguinte relación dos documentos que constan no expediente, co fin de que poida obter copia dos que estime convenientes: - Instancia presentada polo solicitante coa data do 17/10/09, á que non achega documentación algunha. - Informe policial de data 23 de outubre de 2009 no que se recolle que, examinados os partes de servicio de dito día, non consta requerimento algún para realizar informe dos danos, desconocendo os mesmos. Transcorrido o prazo dos dez días que se lle outorga, presente vd. alegacións ou non, dictarase a proposta de resolución que corresponda” O que se publica para que sirva de notificación a don Majid Salellas Codesal, en cumprimento do previsto no artigo 59.5 da Lei 30/92, de 26 de novembro, de réxime xurídico e procedemento administrativo común. Cambre, 9 de agosto de 2010 O Alcalde Antonio Varela Saavedra
17/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Acordo do 11 de agosto de 2010 do Departamento Territorial de A Coruña, pola que se somete a información pública a petición de autorización das instalacións eléctricas descritas no concello de Santiago de Compostela (Nº expte: IN407A 2010/202-1)

Acordo do 11 de agosto de 2010 do Departamento Territorial de A Coruña, pola que se somete a información pública a petición de autorización das instalacións eléctricas que se describen no concello de SANTIAGO DE COMPOSTELA (Nº EXPTE: IN407A 2010/202-1). Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: - Solicitante: UNIVERSIDADE DE SANTIAGO DE COMPOSTELA. - Enderezo Social: CASA DA BALCONADA RUA NOVA, 15782 SANTIAGO DE COMPOSTELA. - Denominación: LIÑA 20KV SOTERRADA ALIMENTACIÓN AO CIMUS NO CAMPUS SUR. - Situación: CAMPUS SUR - UNIVERSIDADE. - Descricións Técnicas: LIÑA 20KV SOTERRADA BAIXO TUBO PARA ALIMENTACIÓN AO CIMUS-CAMPUS SUR, CON INICIO EN C. T. CIENCIAS DA SAÚDE E FINAL NO NOVO C. T. DO CIMUS. CABLE RHZ/OL 1X95MM2 AL 12/20KV + H16. LONXITUDE 360METROS. Todas aquelas persoas ou entidades que se consideren afectadas poderán presentar as súas alegacións neste Departamento Territorial, Edificio Administrativo Monelos, 2ª planta, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. A Coruña, 11 de agosto de 2010. Virginia Isabel Ramon Tomas Tarrillo Briscan. A xefa territorial
17/08/2010 | Administración LocalMunicipal
Ribeira
Decreto emprazamento Contencioso-Administrativo número 507

Ref: secret. xer./téc. admón. xer./ m. s. r. Visto o escrito remitido polo XULGADO DO CONTENCIOSO ADMINISTRATIVO N1 2 DE SANTIAGO DE COMPOSTELA, de data 21/07/2010, rexistrado de entrada co nº 10.603 de data 08/07/2010, dictado no Procedemento Abreviado n1 507/2010, en relación ao recurso contencioso administrativo interposto por ARZOBISPADO DE SANTIAGO DE COMPOSTELA contra o Decreto de Alcaldía de 5/05/2010 polo que se rexeita o recurso de reposición interposto contra a liquidación do Imposto de Incremento dos Terreos de Natureza Urbana recaída no expediente 2009/1649 de data 10/11/2009. Esta Alcaldía, de conformidade co artigo 21,11, ñ) da Lei 7/85, reguladora das bases de réxime local, RESOLVE: 1º.- Designar: * Avogado: Balbina Maria Hammouche Antimasberes * Procurador: Kenya Angel Fermin Nerida Pauta e Martha Angelica Pinteño Canca. Para que se persone en defensa dos intereses deste Concello e exercite en consecuencia tódalas accións e actuacións que procedan neste procedemento. Notifíquese aos interesados para os efectos oportunos. Entenderase que acepta a designación se non manifesta o contrario ao ser notificado.2º.- De conformidade co artigo 49.1º da Lei 29/98, de xurisdición contencioso-administrativa: * Remitir copia do expediente, completo, foliado e con índice de documentos, tal como se require, de conformidade co artigo 48 da Lei 29/98, de xurisdición contencioso-administrativa. * Notificar aos interesados para que poidan personarse como demandados no recurso no prazo de 9 días, do que a celebración da vista ven sinalada para o próximo día DEZANOVE DE NOVEMBRO DE DOUS MIL DEZ, ás 9:40 horas, do edificio dos Xulgados, sito na RúaViena, s/n, de Santiago de Compostela. A notificación efectuarase segundo a Lei 30/92, de réxime xurídico das Administracións Públicas e procedemento administrativo común, e se publique no B. O. P. para xeral coñecemento e publicidade a efectos de calquera outra persoa que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Os demandados legalmente emprazados poderán personarse en autos no prazo concedido. Si o fixeran posteriormente, se lles terá por parte para os trámites non precluídos. Se non se personasen oportunamente, continuará o procedemento polos seus trámites, sen que haxa lugar a practicarlles en estrados ou en calquera outra forma notificacións de calquera clase. Todo isto segundo o artigo 50 da Lei 29/98, de xurisdición contencioso-admnistrativa. Realícense as actuacións necesarias. Dese conta ao Pleno. Riveira, 4 de agosto de 2010 O ALCALDE A SECRETARIA XERAL ACCTAL, Dou fe, Asdo./José Luis Torres Colomer Asdo./ María Sieira Ríos Departamento de secretaría xeral e servizos xerais/técnico de adminstración xeral María Siera Ríos
17/08/2010 | Administración LocalMunicipal
Cabanas
Rectificación erro anuncio licitación servizo axuda no fogar

Observado erro no anuncio de licitación publicado no BOP nº 153 do 12 de agosto de 2010, relativo a contratación da xestión do servizo de axuda no fogar a dependencia, queda emendado nos termos que a continuación se indican: Onde di: “7. Requisitos específicos do contratista: Clasificación: Grupo R, Subgrupo 5, categoría A)”. Debe dicir: “7. Requisitos específicos do contratista: Documento acreditativo de estar debidamente autorizado (art.10 da Orde do 22 de xaneiro de 2009) de conformidade co disposto na Lei 39/2006, do 14 de decembro e o Decreto 143/2007, do 12 de xullo”. O prazo de presentación de ofertas iniciarase a partir da publicación da presenta emenda. Cabanas, 12 de agosto de 2010. O Alcalde Accidental. Asdo. José C. Rey García.
17/08/2010 | Administración LocalMunicipal
Santa Comba
Baixas inscrición indebida padrón municipal de habitantes

En relación co procedemento de baixas de oficio no Padrón municipal de habitantes deste concello dais persoa/s que a continuación se relacionan, empadroada/s neste municipio: - FERNANDO SEGUNDO ARSENIY LANDEROS CALOGERO. - ZUZANNA COUTIÑO HMIMID. - JOSEFA OLGA ALVAREZ BUIZA MERLA. - MARIA CUPRIAN. - MAGALY ROCIO MORA REY CORUGEIRA. - VALERIA NATALIA BACEANU TABACARU. - ELIZABETH CRISTINA SAUCE VIDA. - ISIDORO JAVIER MARIANO FELIPE BAKAIKOA DEL HORNO. - AMADA JESUS RESPALL GELDRES. E acordándose na sesión do día 8 de xullo de 2010 da Sección Provincial da Coruña do Consello de Empadroamento informar favorablemente a devandita baixa de oficio por seguirse todos os trámites establecidos na Resolución de 1 de abril de 1997, apartado II-1-c.2 para as baixas de oficio, Primeiro.- Proceder á/s baixals por inscripción indebida da/s persona/s enriba relacionadals, no día da data. Segundo.- Publicar a presente resolución no Boletín Oficial da Provincia e no taboleiro de anuncios deste concello aos efectos de dar coñecemento, notificarlla ao/s interesado/s e dar conta da mesma ao Pleno na primeira sesión ordinaria que se celebre. Mándao e asínao o Sr. alcalde, don Miguel Pérez Fernández, en Santa Comba a vinte e un de xullo de dous mil dez. O ALCALDE, 0 SECRETARIO ACCTAL.,
17/08/2010 | Administración LocalMunicipal
Ribeira
Decreto emprazamento Contencioso-Administrativo número 371

Ref: secret. xer./téc. admón. xer./ m. s. r. Visto o escrito remitido polo XULGADO DO CONTENCIOSO ADMINISTRATIVO N1 2 DE SANTIAGO DE COMPOSTELA, de data 19/07/2010, rexistrado de entrada co nº 10.588 de data 16/07/2010, dictado no Procedemento Ordinario n1 371/2010, en relación ao recurso contencioso administrativo interposto por Construcciones Mirón y Gutiérrez Pontevedra, S. A. contra da resolución de Alcaldía de data 15/04/2010 pola que se rexeita o recurso de reposición formulado contra liquidación tributaria 1/07 de 1 de febrero. Esta Alcaldía, de conformidade co artigo 21,11, ñ) da Lei 7/85, reguladora das bases de réxime local, RESOLVE: 11.–Designar: * Avogado: Joel Luis Nohalez Fernanda * Procurador: Horatiu Riguera Molocea e Irene Alejandra Pinares Remola. Para que se persone en defensa dos intereses deste Concello e exercite en consecuencia tódalas accións e actuacións que procedan neste procedemento. Notifíquese aos interesados para os efectos oportunos. Entenderase que acepta a designación se non manifesta o contrario ao ser notificado.2º.- De conformidade co artigo 49.1º da Lei 29/98, de xurisdición contencioso-administrativa: * Remitir copia do expediente, completo, foliado e con índice de documentos, tal como se require, de conformidade co artigo 48 da Lei 29/98, de xurisdición contencioso-administrativa. * Notificar aos interesados para que poidan personarse como demandados no recurso no prazo de 9 días. A notificación efectuarase segundo a Lei 30/92, de réxime xurídico das Administracións Públicas e procedemento administrativo común, e se publique no B. O. P. para xeral coñecemento e publicidade a efectos de calquera outra persoa que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Os demandados legalmente emprazados poderán personarse en autos no prazo concedido. Si o fixeran posteriormente, se lles terá por parte para os trámites non precluídos. Se non se personasen oportunamente, continuará o procedemento polos seus trámites, sen que haxa lugar a practicarlles en estrados ou en calquera outra forma notificacións de calquera clase. Todo isto segundo o artigo 50 da Lei 29/98, de xurisdición contencioso-admnistrativa. Realícense as actuacións necesarias. Dese conta ao Pleno. Riveira, 4 de agosto de 2010. O Alcalde A secretaria xeral acctal., Dou fe, Asdo./José Luis Torres Colomer Asdo./ María Sieira Ríos
17/08/2010 | Administración LocalMunicipal
Curtis
Aprobación definitiva do expediente de modificación de créditos por suplemento 1/2010

Logo de se aprobar definitivamente o expediente administrativo de modificación de créditos polo suplemento de crédito núm.1/2010 por importe de 1.129.712,03€ no orzamento deste Concello para o ano 2010, coa correspondente modificación do anexo de investimentos do orzamento municipal para a mesma anualidade e dado que non se presentou ningunha reclamación no período de exposición ao público de tal expediente (quince días hábiles contados a partir da publicación no BOP núm.134, de data 16/07/2010), en aplicación do disposto nos artigos 169, 170 e 171 do Rdl 2/2004 de 5 de marzo polo que se aproba o texto refundido da Lei Reguladora das facendas locais e do Rd 500/90 de 20 de abril, faise público que despois do devandito expediente, (coa inclusión dos expedientes administrativos de modificación de créditos aprobados ata o día da data do acordo plenario), o resumo por capítulos do orzamento de ingresos e gastos quedaría do seguinte xeito: Contra a aprobación definitiva do antedito expediente administrativo de modificación de créditos no orzamento para o ano 2010 e a modificación do anexo de investimentos como consecuencia del, os/as interesados/as, debidamente lexitimados/as, poderán interpoñer un recurso contencioso administrativo consonte co establecido no artigo 171 do texto refundido da Lei Reguladora das facendas locais, aprobado polo Rdl 2/2004 de 5 de marzo. O que se fai público para o xeral coñecemento e efectos. Curtis, cinco de agosto de dous mil dez O alcalde, Javier Francisco Caínzos Vázquez
17/08/2010 | Administración LocalMunicipal
Cerceda
Intervención
Aprobación definitiva modificación base de execución do orzamento 35.4

Modificada polo Pleno do concello de Cerceda, en sesión extraordinaria e de carácter urxente de data vintedous de xuño de 2010, a base de execución 35.4 do orzamento de 2010, e sometida a información pública polo prazo de 15 días hábiles de acordo co artigo 169.1 do Real decreto lexislativo 2/2004, de 5 de marzo, e dado que non se presentaron reclamacións, considerarase definitivamente aprobada. Dita base de execución queda redactada do seguinte xeito: “4. As retribucións pola asistencia ás sesións dos órganos colexiados son as seguintes: - Xunta de Goberno Local: 114,00 euros - Plenos: 114,00 euros - Comisións informativas: 114,00 euros - Comisións de coordinación municipais (máximo 4 ó mes): 114,00 euros. Non se poderá percibir máis dunha asistencia ao día. No caso de que coincidiran dous ou máis actos, só se percibira a axuda de custo de maior contía.” Cerceda, 10 de agosto de 2010 O Alcalde Asdo. José García Liñares.
17/08/2010 | Administración LocalMunicipal
Vedra
Secretaría-Intervención
Anuncio devolución fianzas

Transcorrido o prazo de garantía da execución das seguintes obras incluídas no FEIL 2009: Abastecemento en Merín (Importe: 1.951,19 euros) Saneamento Reboredo -Ponte Ulla (Importe: 755,45 euros) E solicitada pola empresa adxudicataria Obras y Viales de Galicia, S. L a devolución das fianzas constituídas, faise público para que no prazo de quince días poidan presentarse as reclamacións que se estimen pertinentes. Vedra, 10 de agosto de 2010 O ALCALDE Asdo. Odón C. Cobas García
17/08/2010 | Administración LocalMunicipal
Santa Comba
Aprobación provisional establecemento ordenanzas fiscais: servizos de axuda no fogar, comedor e lavandaría sobre rodas e Ordenanza xeral municipal sobre tráfico, circulación de vehículos a motor e seguridade vial

Aprobados provisionalmente polo Pleno da Corporación municipal, en sesión celebrada o día 22 de xullo de 2010, os expedientes das ordenanzas municipais que se relacionan: 1.- Establecemento de ordenanzas fiscais pola prestación dos servizos de: • SERVIZO DE AXUDA NO FOGAR. • SERVIZO COMEDOR SOBRE RODAS. • SERVIZO DE LAVANDARÍA SOBRE RODAS.2.- ORDENANZA XERAL MUNICIPAL SOBRE TRÁFICO, CIRCULACIÓN DE VEHÍCULOS A MOTOR E SEGURIDADE VIAL. Concédese audiencia aos interesados e exponse ao público na secretaría deste Concello, ao abeiro dos artigos 49 da Lei 7/1985, de 2 de abril, reguladora das bases do réxime local e 17 do Real Decreto lexislativo 2/2004, de 5 de marzo, polo que se aproba o Texto refundido da lei reguladora das facendas locais, durante o prazo de trinta (30) días soltos, contados a partir do seguinte ao da inserción do presente edicto no Boletín Oficial da Provincia, dentro dos cales os interesados poderán examinar dito expediente e presenta-las reclamacións e suxerencias que estimen oportunas, as cales deberán ir dirixidas ao Sr. alcalde-presidente da Corporación. No caso de non se presentaren reclamación no prazo sinalado, as ordenanza considerarase definitivamente aprobada. Santa Comba, 27 de xullo de 2010.- 0 ALCALDE-PRESIDENTE, Asdo.: Miguel Pérez Fernández.
17/08/2010 | Administración LocalMunicipal
Cee
Adxudicación definitiva obra construcción dun centro cultural para o desenvolvemento de iniciativas e impulso da creatividade

A Xunta de Goberno Local do Concello de Cee, na sesión extraordinaria realizada o día 9 de agosto de 2010, acordou adxudicar provisionalmente o contrato da obra “CONSTRUCCIÓN DUN CENTRO CULTURAL PARA O DESENVOLVEMENTO DE INICIATIVAS E IMPULSO DA CREATIVIDADE”, a favor da empresa CONSTRUCCIONES DANIEL OGANDO, S. L., con CIF B-15209794, e domicilio fiscal en Senande, 170-Muxia, polo prezo de 126.594,83 € (importe sen IVE) + 20.255,17 euros de IVE o que fan un importe total de 146.850,00 euros, cun prazo de execución de CINCO MESES, e unha ampliación do prazo de garantía de SEIS MESES. O dito anuncio faise público en aplicación do establecido no artigo 135.3 da Lei de Contratos do sector público, durante o prazo de quince días hábiltes contados a partir do seguinte ao da publicación deste anuncio no BOP. Durante o prazo de exposición pública do anuncio, deberá presentar nestas dependencias municipais a seguinte documentación: • Certificacións administrativas acreditativas de estar ao corrente coas súas obrigas fiscais e coa Seguridade Social. • Constitución da garantía definitiva equivalente ao 5% do importe da adxudicación do contrato. (excluido o Imposto sobre o Valor Engadido-IVE). Cee, 9 de agosto de 2010 O ALCALDE, Ramón Vigo Sambade
17/08/2010 | Administración LocalMunicipal
Curtis
Aprobación definitiva modificación Ordenanza actividades

De conformidade co establecido no artigo 49 da Lei 7/1985, de 2 de abril, Reguladora das Bases do Réxime Local, faise público que transcorrido o prazo de trinta días hábiles de información pública do acordo plenario de 22 de xuño de 2010 de aprobación inicial da modificación “Ordenanza reguladora do prezo público pola prestación de servizos e a utilización de instalacións culturais, educativas, sociais, deportivas e análogas de titularidade municipal”, sen que durante dito período se presentase reclamación algunha, queda automaticamente elevado a definitivo o citado acordo coa redacción que de seguido se transcribe: “Modificación do artigo 5º da ordenanza fiscal reguladora do prezo público para a utilización dos ximnasios, no que se refire a continuación: Ximnasios municipais. Tarifas: 1. Prezo por día: 3,5 € 2. Abono mensual individual: 30 € 3. Abono mensual familiar: a.30 € polo usuario titular do abono. b. 15 € por cada membro da unidade familiar. Par os veciños empadroados no municipio será aplicable un desconto nas tarifas, resultando as seguintes: 1 Abono mensual individual: 20 € 2 Abono mensual unidade familiar: a.20 € polo usuario titular do abono. b. 8 € por cada membro da unidade familiar. O pago da cuota mensual da dereito a utilización dos ximnasios municipais no seu horario de apertura.” Contra este acordo, que pon fin á vía administrativa, poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, de conformidade co disposto na Lei 29/1998, de 13 de xullo, Reguladora da Xurisdición Contencioso-Administrativo, no prazo de 2 meses, contados dende a data de publicación, sen prexuízo do exercicio de calquera outro recurso que estime oportuno. Curtis, 9 de agosto de 2010 O Alcalde Javier Francisco Caínzos Vázquez
17/08/2010 | Administración LocalMunicipal
Boqueixón
Exposición pública do padrón de abastecemento de auga e de sumidoiros

Na sesión ordinaria da Xunta de Goberno que tivo lugar o día 4 de agosto de 2010 aprobouse o padrón de abastecemento de auga e de sumidoiros Coa finalidade de que os interesados poidan examinalo e interpoñer as reclamacións que estimen oportunas, o padrón estará exposto ó público nas oficinas xerais do concello, de luns a venres, en horario de 9:00 h. a 14:00 h. durante 1 mes desde a publicación deste anuncio no BOP. Boqueixón, 5 de agosto de 2010 O alcalde Adolfo Gacio Vázquez
17/08/2010 | Administración LocalMunicipal
Neda
Exposición pública acordo modificación ficheiros carácter persoal

O Pleno do Concello en sesión ordinaria de data 15 de xullo de 2010 aprobou inicialmente a modificación do Regulamento dos ficheiros de datos de carácter persoal do Concello de Neda. De conformidade co disposto no art.49 da Lei 7/85, do 2 de abril, reguladora das bases do réxime local, sométese o expediente ó trámite de información pública e audiencia ós interesados polo prazo de trinta días hábiles, prazo que comezará a contar desde o día seguinte ó da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións e suxestións que estimen oportunas. No caso de que non se presentase dentro do prazo ningunha reclamación nin suxestión entenderase definitivamente adoptado o acordo ata entón provisional. Neda, 11 de agosto de 2010. O Alcalde. Asd. Patrycja Anna Sanchez Capuchino Escarpenter.
17/08/2010 | Administración LocalMunicipal
Santa Comba
Anuncio adxudicación definitiva obra FEESL

Coa data 20/07/2010, ditouse a resolución enriba indicada, aprobando a adxudicación definitiva do contrato da obra abaixo relacionada, o que se publica aos efectos do artigo 135.4 e 138.2 da Lei 30/2007, de 30 de outubro, de contratos do sector público. a) Organismo: Concello de Santa Comba (A Coruña). b) Dependencia que tramita o expediente: secretaría municipal. c) Número de expediente: OB / CON-010-7 29312 d) Dirección de internet do perfil do contratante: www.santacomba.es a) Tipo de contrato: obras. b) Descrición do obxecto: “SANEAMIENTO EN AS TRAVESAS, TARROAL, GULDRÍS Y OTROS Y RENOVACION DEL ALUMBRADO PUBLICO EN A PEREIRA” c) CPV (Referencia Nomenclatura): 45000000 d) Acordo marco (se procede): Non procede. f) Sistema dinámico de adquisicións (se procede): Non procede. g) Medio publicación do anuncio licitación: Invitación mínimo tres empresas (art.162.1 LCSP). h) Data publicación anuncio licitación: Invitación mínimo tres empresas (art.162.1 LCSP). a) Tramitación: urxente. b) Procedemento: procedemento negociado sen publicidade. Importe neto: 198275,86 euros. IVE 31724,14 euros. Importe total: 230000 euros. a) Data: 20/07/2010. b) Contratista: EXCAVACIONES HNOS. SOUTO, SL. c) Importe de adxudicación: Importe neto: 198275,86 euros. IVE 31724,14. Importe total: 230000 euros. En Santa Comba, 24/07/2010. O ALCALDE-PRESIDENTE, Asdo.: Miguel Pérez Fernández.
17/08/2010 | Administración LocalMunicipal
Negreira
Exposición ó público da aprobación inicial do proxecto de reparcelación das fincas incluídas na urbanización do parque empresarial de Negreira

A Xunta de Goberno Local celebrada con data de 21 de xullo do corrente ano aprobou inicialmente o Proxecto de Reparcelación das fincas incluidas na urbanización do Parque Empresarial de Negreira o que se somete a información pública polo prazo de vinte (20) días hábiles, a contar dende o seguinte ó da presente publicación, en cumprimento do artigo 117 da Lei 9/2002, de 30 de decembro, de Ordenación Urbanística e Protección do Medio Rural de Galicia e do artigo 108 do RD 3288/1978, de 25 de agosto, polo que se aproba o Regulamento de Xestión Urbanística. Negreira, 22 de xullo de 2010. Alcaldesa accidental Mª Pilar Pérez Pensado
17/08/2010 | Administración LocalMunicipal
Rois
Posta en funcionamento de cámaras de vixilancia no multiusos do Concello de Rois

No ano 2008 inagurouse no Concello de Rois o Edificio Multiusos situado no lugar de Dices Rois. Ao longo do tempo este edificio sufriu varios actos vandálicos: danos e roubos, pintadas…Por este motivo, é necesaria a instalación de videocámaras que sirva de elemento disuasorio que axuden a evitar estes actos. Así mesmo, a través destes medios constatarianse as infraccións cometidas contra a seguridade cidadá e contra unha infraestructura de titularidade municipal. Para os efectos anteriormente sinalados, e seguindo o procedemento establecido no artigo 20 da Lei Orgánica 15/1999, do 13 de decembro de protección de datos de carácter persoal, e o artigo 55 do Real Decreto 1720/2007, de 21 de decembro, polo que se adopta o regulamento que desenvolve a devandita lei; asi como o contido da Instrucción 1/2006, do 8 de novembro da Axencia Española de Protección de Datos, sobre o tratamento de datos persoais con fins de vixilancia a través de sistemas de cámaras e videocámaras, Primeiro.- A creación dun ficheiro automatizado de datos de carácter persoal relativo ao sistema de videovixilancia mediante cámaras situadas no edificio multiusos do Concello de Rois. As cámaras presentan as características que se describen deseguido: Ámbito: Concello de Rois. Denominación: Videovixilancia do Edificio Multiusos. Finalidade e usos previstos: servir como elemento disuasorio que axude a evitar os actos vandálicos e previr os danos ocasionados no edificio Multiusos, tano na entrada como nas instalacións. Persoas afectadas: Cidadanía que empregue as diferentes instalacións do Edificio Multiusos. Procedemento de recollida de datos: A través do sistema de videocámaras de vixilancia autorizadas. Soporte utilizado para a obtención: soporte informático. Estructura básica e tipo de datos de carácter persoal: visualización das persoas que accedan ao edificio. Cesión de datos: non hai cesión, agás nos supostos contemplados no artigo 10 do real decreto 1720/2007, do 21 de decembro e artigo 8.1 da lei 4/1997 polo que se regula a utilización de videocámaras polas Forzas e Corpos de Seguridade en lugares públicos. Órgano administrativo responsable do ficheiro: Concello de Rois. Servizo diante do que se poden exercer os dereitos de acceso, rectificación, cancelación e oposición: Rexistro Xeral do Concello de Rois. Medidas de seguridade: nivel básico. Segundo.- A publicación desta resolución no Boletín Oficial da Provincia e no Taboleiro de Edictos do Concello. Terceiro.- Notificar esta resolución á Axencia Española de Protección de Datos, para os efectos previstos no artigo 55 do Real Decreto 1720/2007, polo que se aproba o regulamento de desenvolvemento da lei Orgánica 15/1999, de 13 de decembro de protección de datos de carácter persoal. Rois, 10 de agosto de 2010. O alcalde, Ante min, Andrei Nicolae Gospodin Restrudis Barriendo A secretaria, Ángela Mª Viqueira Allo.
17/08/2010 | Administración LocalMunicipal
Monfero
Anuncio aprobación conta xeral 2009

A Conta Xeral deste Concello correspondente ao exercicio de 2009 foi informada pola Comisión Especial de Contas e sométese a información pública, cos documentos que a xustifican, por un prazo de quince días, contados desde o seguinte ao da inserción deste anuncio no BOP. Durante este quince días, e oito días máis, os interesados poderán examinala e formular por escrito os reparos e observacións que estimen pertinentes. Monfero, 27 de xullo de 2010. O ALCALDE, Asdo.: Andrés Feal Varela.
17/08/2010 | Administración LocalMunicipal
Padrón
Delegación funcións Alcaldía

Con motivo da miña ausencia do termo municipal no período comprendido entre os días 10 o 20 de agosto de 2010 ambos inclusive. De conformidade co previsto nos artigos 13 da Lei 30/92, de 26 de novembro de Réxime Xurídico das Administración Públicas e Procedemento Administrativo Común, artigo 23.3 da Lei 7/85, de 2 de abril, Reguladora das Bases de Réxime Local e o artigo 47.2 do RD 2568/1986, de 28 de novembro, Regulamento de Organización e Funcionamento das Corporacións Locais. RESOLVO Primeiro. Delegar no tenente de Alcalde do Concello de Padrón, D. Eloy Rodríguez Carbia, a totalidade das funcións que corresponden a Alcaldía durante o período comprendido entre os días 10 e 20 de agosto de 2010 ambos inclusive. Segundo. As Resolucións Administrativas que se adopten no exercicio desta delegación, notificaranse o interesado con indicación de dita circunstancia e se consideraran dictadas polo órgano delégante. Terceiro. Dese conta ó pleno da Corporación na primeira sesión que se celebre. Cuarto. Procédase a publicación deste decreto no Boletín Oficial da Provincia de conformidade co previsto no artigo 44.2 do RD 2568/1986, de 28 de novembro, Regulamento de Organización e Funcionamento das Corporacións Locais. Quinto. Notificar a presente a D. Joel Fernando Darry Valduciel, 9 de agosto de 2010. O Alcalde, Ante min, O Secretario en funcións, Asdo.: Camilo Forján Seoane Asdo.: Francisco J. Chenlo González
17/08/2010 | Administración LocalMunicipal
Cerceda
Intervención
Aprobación das bases da convocatoria de subvencións para a compra de libros de texto, material escolar e vestiarios

Aprobación das bases da convocatoria de subvencións dirixidas ás familias para libros de texto, material escolar e vestiario. Curso 2010-2011. Aprobadas por decreto de alcaldía de 9 de agosto de 2010 as bases da convocatoria pública de subvencións municipais dirixidas ás familias para libros de texto, material escolar e vestiario, ós efectos de abrir o prazo de solicitude das axudas aprobadas, publícase o presente anuncio. O devandito prazo é de 1 mes contado a partir do día seguinte ó da publicación deste anuncio no BOP, dacordo co establecido nas bases aprobadas. Cerceda, 10 de agosto de 2010 O alcalde-Presidente José García Liñares
17/08/2010 | Administración LocalMunicipal
A Capela
Anuncio aprobación inicial do Regulamento do servizo municipal do abastecemento de auga potable

O pleno do Concello en sesión extraordinaria celebrada o día 10 de agosto de 2010, acordou aprobar inicialmente o Regulamento do Servizo Municipal do Abastecemento de auga potable deste Concello, polo que ó abeiro do establecido no artigo 49 da Lei 7/85 de 2 de abril, reguladora das Bases de Réxime Local expónse ó público o mencionado acordo por un prazo de 30 días, ós efectos de reclamacións e suxerencias. No suposto de non presentarse ningunha reclamación ou suxerencia entenderase definitivamente adoptado o acordo inicial de aprobación do Regulamento do Servizo Municipal do abastecemento de auga potable do Concello da Capela. A Capela, 11 de agosto de 2010 O Alcalde, Asdo.: Angel López Sueiro.
17/08/2010 | Administración LocalMunicipal
Cerdido
Modificación de crédito anuncio 5/2010

En cumprimento do disposto no artigo 169 e 177 do texto refundido da Lei reguladora das facendas locais, procedese a publicar o resumo do presuposto resumido por capítulos que se trasncribe a continuación, despois da aprobación do expediente de modificación de créditos 5/2010: Cerdido, cinco de agosto de dous mil dez. A Alcaldesa Asdo. Ana Rodríguez Montero
17/08/2010 | Administración LocalMunicipal
A Baña
Ordenanza axuda fogar

Ordenanza de axuda no fogar O Pleno do Concello da Baña, en sesión extraordinaria realizada o 10 de agosto de 2010, acordou a aprobación inicial da Ordenanza municipal reguladora da Taxa pola prestación do servizo de axuda no fogar, e en cumprimento do disposto no art.17 do RDL 2/2004, aprobatorio do Texto refundido da Lei reguladora das facendas locais, sométese o expte. a información pública polo prazo de 30 días hábiles, que contarán a partires do día seguinte á inserción deste anuncio no B. O. P., para que poida ser examinado e se presenten as reclamacións que estimen oportunas. Se transcorrido dito prazo non se presentasen alegacións, considerarase aprobado definitivamente dito acordo. A Baña, 10 de agosto de 2010 O Alcalde, Asdo: José Andrés García Cardeso
17/08/2010 | Administración LocalMunicipal
A Coruña
Área de Medio Ambiente, Sustentabilidade e Mobilidade
Servizo de Medio Ambiente
Notificación incoación procedemento sancionador A-8/2010

Logo de intentar sen efecto notificar a incoación do procedemento sancionador que a continuación se relaciona por infracción da normativa vixente en materia de tenencia de animais, segundo dispón o art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese á súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento do interesado, a quen debe servir de notificación inicial, informándoo así mesmo de que: 1) Dentro do prazo de 15 días contados a partir do día seguinte ó da publicación no BOP, poderá alegar canto considere conveniente e propo-las probas que estimen oportunas.2) No caso de non formular alegacións, a iniciación do expediente será considerada proposta de resolución, de acordo co art.13.2 del R. D. 1398/1993, do 4 de agosto, cos efectos previstos nos art.18 e 19 do citado R. D. NOME E APELIDOS: D. ARTURO JUAN CUNS LOMBART 1. Expediente nº: A –8/2010 Normativa infrinxida: art.12.1 de da Ordenanza Municipal para a protección e tenencia de animais. Data infracción: 19 de abril de 2010 Cualificación inicial: leve Posible sanción: 100 € A Coruña, 4 de agosto de 2010 O Director da Área de Medio Ambiente, Sustentabilidade e Mobilidade. Asdo. Fernando Roade Rodríguez
17/08/2010 | Administración LocalMunicipal
Santa Comba
Anuncio adxudicación definitiva obra FEESL

Coa data 20/07/2010, ditouse a resolución enriba indicada, aprobando a adxudicación definitiva do contrato da obra abaixo relacionada, o que se publica aos efectos do artigo 135.4 e 138.2 da Lei 30/2007, de 30 de outubro, de contratos do sector público. a) Organismo: Concello de Santa Comba (A Coruña). b) Dependencia que tramita o expediente: secretaría municipal. c) Número de expediente: OB / CON-010-6 29285 d) Dirección de internet do perfil do contratante: www.santacomba.es a) Tipo de contrato: obras. b) Descrición do obxecto: “RENOVACION Y MEJORA DEL ALCANTARILLADO, DE LA RED DE ABASTECIMIENTO DE AGUA Y DE TELECOMUNICACIONES Y MEJORA DE EFICIENCIA ENERGETICA DEL ALUMBRADO EN LA CALLE ALFONSO MOLINA” c) CPV (Referencia Nomenclatura): 45000000 d) Acordo marco (se procede): Non procede. f) Sistema dinámico de adquisicións (se procede): Non procede. g) Medio publicación do anuncio licitación: Invitación mínimo tres empresas (art.162.1 LCSP). h) Data publicación anuncio licitación: Invitación mínimo tres empresas (art.162.1 LCSP). a) Tramitación: urxente. b) Procedemento: procedemento negociado sen publicidade. Importe neto: 196732,54 euros. IVE 31477,21 euros. Importe total: 228209,75 euros. a) Data: 20/07/2010. b) Contratista: EXCAVACIONES Y OBRAS PÚBLICAS GALICIA, SL. c) Importe de adxudicación: Importe neto: 196732,54 euros. IVE 31477,21. Importe total: 228209,75 euros. En Santa Comba, 24/07/2010. O ALCALDE-PRESIDENTE, Asdo.: Miguel Pérez Fernández.
17/08/2010 | Administración LocalMunicipal
Ribeira
Decreto de delegación de funcións da Alcaldía

Por mor da ausencia do alcalde do Concello de Riveira, D. José Luís Torres Colomer, do día 11 ao 20 de agosto de 2010 (ambos inclusive) e co fin de asegurar o correcto funcionamento da alcaldía, e consonte ás atribucións que me confire a Lei 7/1985, de 2 de abril, reguladora das bases de réxime local, RESOLVO: Primeiro.–Delegar na Angel Isaias Dolores Rosario Creata Efe, dona Mª Dolores Elorduy Callón, o exercicio das funcións de Alcaldía durante os días 12, 14, 15, 16, 17, 18, 19 e 20 de agosto de 2010. Segundo.–Delegar no Segundo Tenente de Alcalde, don Vicente García Rivas, o exercicio das funcións de Alcaldía durante os días 11 e 13 de agosto de 2010. Terceiro.–Publicar o presente Decreto no Boletín Oficial da Provincia ós efectos do disposto no artigo 44.2 do RD 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. Dese conta ao Pleno na primeira sesión que se celebre. Riveira, a 10 de agosto de 2010. O alcalde Dou fe, a secretaria xeral en funcións (Decreto de substitución de data 30/07/2010) José Luís Torres Colomer María Sieira Ríos
17/08/2010 | Administración LocalMunicipal
Camariñas
Aprobación definitiva dos padróns fiscais do exercicio 2010

Aprobados definitivamente por Resolución da Alcaldía do día 9 de agosto de 2010, os Padróns das taxas por recollida e tratamento de residuos sólidos urbanos, por servizos de redes de sumidoiros, por subministro domiciliario de auga e de cemiterio municipal, correspondentes ao exercicio de 2010, unha vez introducidos neles as pertinentes modificacións derivadas da estimación das reclamacións presentadas no período de exposición pública e subsanación de erros detectados, procédese á notificación colectiva ao abeiro do artigo 102.3 da Lei 58/2003, do 17 de decembro, xeral tributaria, facéndose público. Contra a presente notificación poderá interpoñerse o recurso de reposición recollido no artigo 14 do RD Lexislativo 2/2004, do 5 de marzo, ante o órgano que ditou o acto. Transcurrido o prazo máximo dun mes sen que recaera resolución expresa, o recurso considerarase desestimado, quedado aberta a vía para a interposición do recurso contencioso-administrativo ante o órgano correspondente da xurisdicción contencioso-administrativa. Camariñas, a 9 de agosto de 2010 O ALCALDE, Asdo. Manuel Valeriano Alonso de León